Miley Cyrus

**Miley Ray Cyrus**, nada como **Destiny Hope Cyrus** o 23 de novembro de 1992 en Franklin, é unha cantante, actriz, compositora, bailarina, escritora, deseñadora e empresaria estadounidense. Logo de interpretar pequenos papeis na serie de televisión *Doc* e no filme *Big Fish* durante a súa nenez, converteuse nunha icona adolescente pola súa actuación na serie de Disney Channel *Hannah Montana* en 2006. O seu pai Billy Ray Cyrus tamén protagonizou a serie, que foi emitida durante catro tempadas, até o ano 2011.

Cyrus conseguiu tres álbums número 1 nos US *Billboard* 200 con *Meet Miley Cyrus* (2007), *Breakout* (2008) e *Bangerz* (2013). Os seus lanzamentos *The Time of Our Lives* (2009), ''Can't Be Tamed* (2010), e *Younger Now* (2017) debutaron no máis alto das listas dos Estados Unidos, ó tempo que o seu álbum *Miley Cyrus & Her Dead Petz* (2015) foi lanzado de balde en liña a través de SoundCloud. Ademais, Cyrus conseguiu dous números un adicionais e tres cancións no top 10 acreditada como Hannah Montana. Tamén conseguiu nove entradas nos top 10 de US *Billboard'' Hot 100: "See You Again", "7 Things", "The Climb", "He Could Be the One" (como Hannah Montana), "Party in the U.S.A.", "Can't Be Tamed", "We Can't Stop", "Malibu" e "Wrecking Ball".

Cyrus comezou a súa carreira como actriz de voz no filme animado *Bolt* (2008), e posteriormente protagonizou os filmes *Hannah Montana: The Movie* (2009) e *The Last Song* (2010). En televisión, foi a convidada nos Premios MTV de 2015 e apareceu en *Saturday Night Live* tres veces dende a súa primeira aparición en 2011. Cyrus tamén apareceu como adestradora na competición televisión de canto *The Voice*; onde apareceu en dúas tempadas dende o seu debut en 2016.

Cyrus gañou numerosos premios e nomeamentos, sendo recoñecida como "Artista do Ano" por MTV en 2013, e sendo incluída na lista anual *Time* 100 entre as persoas máis influentes nos anos 2008 e 2014. A súa imaxe foi obxecto de grande atención dos medios de comunicación e de controversia pública, incluíndo a súa transición de imaxe sa á dunha persoa altamente sexual a comezos da década de 2010. Cyrus é unha defensora aberta dos dereitos dos animais e adoptou un estilo de vida vegano en 2013.

## Traxectoria 
### 1992–2002: primeiros anos e comeza da carreira 
Cyrus naceu en Franklin, Tennessee o 23 de novembro de 1992, filla de Tish Cyrus (nada Leticia Jean Finley) e o cantante Billy Ray Cyrus. O seu nome de nacemento, Destiny Hope, expresa o desexo dos seus pais de que ela chegase a facer grandes cousas. O seu alcume "Smiley", despois acurtado como "Miley", provén de que de nena adoitaba sorrir acotío. Ela cambiou o seu nome a Miley Ray Cyrus; o seu segundo nome escolleuno en lembranza do seu avó, o político demócrata Ronald Ray Cyrus.

En contra do consello da compañía discográfica de seu pai, Xuntos, tiveron dous fillos máis, Braison e Noah. Dunha relación anterior, a súa nai tivo dous fillos máis, Trace e Brandi. O seu pai ten un fillo, Christopher, Catro dos seus irmáns entraron eventualmente no mundo do espectáculo: Trace como vocalista e guitarrista do grupo de pop electrónico Metro Station, Noah como actriz e cantante, Braison como modelo e Brandi como xornalista. A madriña de Cyrus é a artista Dolly Parton.

Cyrus asistiu á Escola Primaria Heritage. Mentres traballaba en *Hannah Montana*, ingresou en "Options for Youth Charter Schools" e estudou cun titor privado no set de rodaxe. Educada como cristiá, foi bautizada na igrexa da Convención Baptista do Sur antes de mudarse a Hollywood en 2005. Asistiu á igrexa regularmente e levou un anel de castidade. En 2001, cando Cyrus tiña oito anos, mudouse coa súa familia a Toronto, no Canadá mentres o seu pai rodaba a serie de televisión *Doc*. Despois de que Billy Ray a levase a ver a produción de Mirvish Productions de *Mamma Mia!* no Royal Alexandra Theatre, Cyrus díxolle ó seu pai "Isto é o que quero facer papá. Quero ser actriz". Comezou a tomar clases de actuación e canto en Armstrong Acting Studio, Toronto.

No seu primeiro papel, Cyrus interpretou unha rapaza chamada Kylie na serie de televisión *Doc*. Tish Cyrus converteuse na representante de Miley e traballou para conseguir un equipo que a axudase a florecer artisticamente. Cyrus asinou con Mitchell Gossett, director da división xuvenil en Cunningham Escott Slevin Doherty. Gossett é acreditado acotío como o "descubridor" de Cyrus, e xogou un papel importante nas súas audicións para *Hannah Montana*. Posteriormente, asinou con Jason Morey de Morey Management Group para comezar a súa carreira musical, sendo presentada por Dolly Parton. Nun principio fixo a audición para o papel da mellor amiga da protagonista, pero finalmente foi chamada para a audición do papel principal. foi finalmente escollida polas súas habilidades de canto e interpretación. A serie estreouse en marzo de 2006 para a grande audiencia dun programa de Disney Channel, e axiña se converteu nunha das series con maior audiencia da televisión. O éxito instantáneo da serie fixo que Cyrus fose considerada unha "ídolo adolescente". Fixo xiras con The Cheetah Girls como Hannah Montana en setembro de 2006, interpretando cancións da primeira tempada da serie. Walt Disney Records lanzou unha banda sonora en outubro dese ano. A gravación foi un grande éxito comercial, subindo ó máis alto da lista *Billboard* 200 nos Estados Unidos; conseguiu vender máis de tres millóns de copias en todo o mundo. Co lanzamento da banda sonora, Cyrus converteuse na primeira actriz de The Walt Disney Company en ter negocios en televisión, cinema, produtos de consumo e música. Cyrus comezou a saír co actor e cantante Nick Jonas dende xuño de 2006 até decembro de 2007, declarando que estaban "namorados" e que comezaron a saír pouco despois de coñecerse. A súa relación con Jonas, así como coas súas compañeiras de Disney Selena Gomez e Demi Lovato, atraeron unha considerable atención dos medios de comunicación. Cyrus declarouse pansexual á súa nai cando tiña 14 anos, e declarou: "Nunca quixen etiquetarme a min mesma! Estou preparada para amar a calquera que me ame polo que son! Estou aberta."

[miniatura|dereita|Cyrus nunha actuación en [Auburn Hills durante o Wonder World Tour, 2009.]]
Cyrus asinou un contrato de gravación de catro álbums con Hollywood Records para distribuír a súa música non relacionada con *Hannah Montana*. Lanzou o álbum de dous discos *Hannah Montana 2: Meet Miley Cyrus* en xuño de 2007. O primeiro disco foi acreditado como a segunda banda sonora de "Hannah Montana", mentres que o segundo disco foi o primeiro álbum de estudio de Cyrus. Meses despois do lanzamento deste proxecto, "See You Again" (2007) foi lanzado como sinxelo principal do álbum. A canción foi un éxito comercial, e vendeu máis de dous millóns de copias nos Estados Unidos dende a súa estrea. Posteriormente colaborou co seu pai no sinxelo "Ready, Set, Don't Go" (2007). Cyrus embarcouse na súa exitosa xira musical Best of Both Worlds Tour (2007–08) para promover o lanzamento. Ticketmaster comentou que "nunca tiveran unha demanda dese nivel de intensidade dende The Beatles ou Elvis". O éxito da xira provocou a estrea do filme en 3D *Hannah Montana & Miley Cyrus: Best of Both Worlds Concert* (2008). Malia que nun principio estaba pensada como unha estrea limitada, o seu éxito provocou unha distribución máis longa do agardado.

Cyrus e a súa amiga Mandy Jiroux comezaron a publicar vídeos en YouTube en febreiro de 2008, chamando ós vídeos "The Miley and Mandy Show"; estes vídeos conseguiron un alto nivel de seguimento en liña. En abril de 2008, varias imaxes de Cyrus en roupa interior e traxe de baño foron roubadas por un hacker adolescente que accedeu á súa conta de Gmail. Ademais, xerouse moita controversia cando se fixo público que Cyrus, daquela con quince anos, posara espida nunha sesión de fotos con Annie Leibovitz para *Vanity Fair.* *The New York Times* aclarou posteriormente que as fotografías só daban a impresión de que estaba cos peitos ó aire, mais Cyrus non fixo topless.

Cyrus lanzou o seu segundo álbum de estudio, *Breakout* (2008), en xuño dese ano. O álbum conseguiu ser o máis vendido da súa carreira, e foi o terceiro en chegar ó máis alto de *Billboard* 200. Cyrus protagonizou con John Travolta o filme animado *Bolt* (2008), sendo o seu debut como actriz de cinema. O filme foi un éxito comercial e da crítica, o cal lle valeu un nomeamento ós Globos de Ouro.

En marzo de 2009, Cyrus lanzou "The Climb" (2009) un sinxelo da banda sonora de *Hannah Montana: The Movie*. Tivo unha cálida acollida por parte da crítia e do público, converténdose nun éxito de mestura entre xéneros pop e country. A banda sonora, que contén o sinxelo, converteuse na cuarta entrada de Cyrus no máis alto de *Billboard* 200; isto converteuna, con dezaseis anos, na artista máis nova da historia con catro álbums de éxito na lista. Lanzou a cuarta banda sonora de "Hannah Montana" en xullo de 2009, que debutou no número dous en *Billboard* 200. Cyrus lanzou posteriormente a súa propia liña de roupa, Miley Cyrus e Max Azria, a través de Walmart. Foi promovida con "Party in the U.S.A." (2009) e o EP *The Time of Our Lives* (2009). Cyrus dixo que era "un álbum de transición [...] realmente para introducir ás persoas como quero que soe o meu próximo disco e co tempo poderei facelo un pouco máis". Despois embarcouse na súa primeira xira mundial, o Wonder World Tour (2009), que foi un éxito comercial e da crítica. O 7 de decembro de 2009, Cyrus actuou para a raíña Isabel II e outros membros da familia real británica en Royal Variety Performance en Blackpool, Lancashire.

*Billboard* clasificouna como a cuarta artista con maior número de vendas de 2009.

### 2010–2012: ''Can't Be Tamed* e actuación 
Coa esperanza de potenciar unha imaxe máis madura, Cyrus protagonizou o filme *The Last Song* (2010), baseado na novela de Nicholas Sparks. Tivo unha mala acollida por parte da crítica, malia o éxito de recadación. Durante a rodaxe, comezou unha relación romántica co seu compañeiro de elenco Liam Hemsworth. Cyrus intentou cambiar aínda máis a súa imaxe co lanzamento do seu terceiro álbum de estudio, *Can't Be Tamed* (2010). O álbum contén un son máis orientado ó baile que o anterior, e provocou unha considerable controversia polo contido das súas letras e as actuacións en directo de Cyrus. Vendeu 106&nbsp;000 copias na súa primeira semana, e converteuse no seu primeiro álbum de estudio que non copou a lista *Billboard* 200 nos Estados Unidos. Por mor da controversia da súa estrea, o segundo e último sinxelo do álbum, "Who Owns My Heart" foi lanzado só en territorios europeos escollidos. Cyrus lanzou a banda sonora final de *Hannah Montana Forever* ese mesmo outubro; foi un fracaso comercial. A caída nas vendas de Cyrus nos seus lanzamentos atribuíuse á súa nova e controvertida imaxe. 2010 rematou con ela clasificada no posto décimo terceiro na lista Celebrity 100 de *Forbes*.

Embarcouse na súa xira Gypsy Heart Tour (2011) en abril, sen datas programadas en América do Norte. Cyrus citou as súas controversias como a principal razón deste feito, declarando que só quería viaxar onde ela sentía "máis amor". Despois da estrea de *Can't Be Tamed*, Cyrus deixou oficialmente o selo discográfico Hollywood Records. Con *Hannah Montana* oficialmente rematada, Cyrus anunciou un hiato na súa carreira musical para centrarse na súa carreira na actuación. Declarou "Non tomei, como, leccións de actuación nin nada, pero iso non quere dicir que no sexa preciso porque estou segura de o preciso... Probablemente vou contratar un adestrador de actuación". Posteriormente confirmou que non iría á universidade polo momento, argumentando que "[ela é] unha firme crente de que pode volver á idade que se desexe", e que ela "traballara duro para estar onde está agora, e quería desfrutalo mentres durase".

O 5 de marzo de 2011 foi a convidada no programa *Saturday Night Live*, durante o cal participou en varios gags sobre as súas últimas controversias. Posteriormente fixo unha aparición na serie de MTV *Punk'd*, a carón de Kelly Osbourne e Khloé Kardashian. Cyrus protagonizou o filme independente *LOL* (2012) con Demi Moore. O filme tivo unha estrea limitada e non tivo éxito nin da crítica nin comercial. Despois protagonizou a comedia *So Undercover*, no papel dunha axente do FBI que debe introducirse nunha irmandade de universidade. O 2 de agosto de 2011, a través de Contact Music, Cyrus asinou para aparecer nunha comedia sen título no que interpreta a unha muller que rompe unha promesa a Deus. Anunciouse despois que Cyrus protagonizaría o filme *Family Bond*, interpretando unha rapaza que rastrexa ó seu pai espía nun intento de salvar á súa nai secuestrada.

Cyrus lanzou unha serie de actuación ó vivo coñecidas como *Backyard Sessions* a través de YouTube durante a primavera e o verán de 2012; as interpretacións incluían cancións clásicas que lle gustaban persoalmente a Cyrus. Logo de traballar nun cuarto álbum errado o ano anterior, Cyrus retomou o traballo nun novo proxecto musical a finais de 2012. Colaborou cos produtores Rock Mafia na canción "Morning Sun" (2012), que estivo dispoñible para a súa descarga de balde en liña. Anteriormente, aparecera nun vídeo musical para o sinxelo "The Big Bang" (2010). Cyrus colaborou na canción "Decisions" (2012) de Borgore. Tanto Cyrus como Hemsworth apareceron no vídeo musical do tema. Ademais, apareceu no papel de Missi en dous episodios da serie da CBS *Two and a Half Men*. Tamén foi confirmada como a actriz de voz principal no filme *Hotel Transylvania*, mais finalmente rexeitou o proxecto para coordinar a súa volta ó mundo da música. O 31 de maio, anunciouse que Cyrus e Hemsworth estaban comprometidos logo dunha relación de tres anos intermitente. Cyrus atraeu a atención dos medios de comunicación despois de cortar o seu cabelo, tradicionalmente longo e castaño, a un corte pixie loiro; comentou que "nunca antes se sentira tan ben consigo mesma na súa vida" e que "realmente lle cambiou a vida".

### 2013–2015: *Bangerz* e *Miley Cyrus & Her Dead Petz* 
En 2013, Cyrus contratou a Larry Rudolph como o seu representante; Rudolph é coñecido por ser o representante de Britney Spears. Axiña se confirmou que Cyrus asinou un novo contrato de gravación con RCA Records para a distribución de futuros lanzamentos. Traballou con produtores como Pharrell Williams e Mike Will Made-It no seu cuarto álbum, que ten un son influenciado polo hip hop. Colaborou con numerosos artistas de hip hop Traballou con will.i.am na canción "Fall Down" (2013), estreado como sinxelo promocional ese mesmo mes. A canción entrou na lista *Billboard'' Hot 100 no número 58, marcando a súa primeira aparición na lista dende "Can't Be Tamed" (2010). Tamén colaborou na canción de Lil Twist "Twerk", que tamén conta coa voz de Justin Bieber. A canción non foi lanzada por razóns descoñecidas, a pesar de que foi filtrada en liña. O sinxelo acadou o posto número 11 na lista Hot 100, e vendeu máis dun millón de copias en todo o mundo dende a súa estrea.

[miniatura|dereita|Cyrus na súa xira [Bangerz Tour en Vancouver, en febreiro de 2014.]]
Cyrus lanzou o seu sinxelo "We Can't Stop" o 3 de xuño. O tema converteuse nun éxito comercial a nivel mundial, encabezando as listas en territorios como o Reino Unido. O vídeo musical do tema foi un récord en VEVO ó maior número de visualización en 24 horas, e converteuse no primeiro vídeo en acadar as 100 millóns de visualizacións na páxina. Cyrus interpretou a canción xunto a Robin Thicke na gala dos premios MTV de 2013, unha actuación que provocou unha ampla atención dos medios e o escrutinio público. Os seus actos sexuais simulados cun gran dedo de foam foron descritos como "perturbadores", e toda a actuación como "digna de vergoña". Cyrus lanzou "Wrecking Ball" (2013) como o segundo sinxelo de *Bangerz* o mesmo día dos VMAs. A canción converteuse nun éxito instantáneo, e o vídeo musical que a amosa enriba dunha bóla de demolición espida, foi visto máis de dezanove millóns de veces o día do seu lanzamento.

Logo de meses de especulacións dos medios de comunicación, o 16 de setembro de 2013, un representante de Cyrus anunciou que ela e Hemsworth decidiron cancelar o seu compromiso, rematando unha relación de catro anos. O 2 de outubro, MTV emitiu o documental *Miley: The Movement*, que narra a gravación do seu cuarto álbum de estudio, *Bangerz*, que foi lanzado o 4 de outubro. Foi un éxito comercial, debutando no número un de *Billboard* 200 e con vendas na primeira semana de 270&nbsp;000 copias. O 5 de outubro, Cyrus foi a *Saturday Night Live* por segunda vez; recibiu maioritariamente críticas positivas que consideraron o programa "bo mais non xenial". Ese mesmo día, o rapeiro Future lanzou o sinxelo "Real and True" en colaboración con Cyrus e Mr. Hudson; o vídeo musical foi estreado cinco días despois, o 10 de novembro de 2013. A finais de 2013, foi declarada artista do ano por MTV. O 29 de xaneiro de 2014, realizou un concerto acústico en *MTV Unplugged*, interpretando cancións de *Bangerz* e coa aparición de Madonna. Converteuse no *MTV Unplugged* máis vista da década con máis de 1,7 millóns de visualizacións. Cyrus tamén protagonizou a campaña de primavera de Marc Jacobs xunto a Natalie Westling e Esmerelda Seay Reynolds. Comezou o seu controvertido Bangerz Tour (2014) ese ano, que tivo unha acollida xeralmente positiva.
O 1 de abril, dous meses despois de comezar a xira, Cyrus soubou que o seu can Floyd, foi atopado mutilado de morte na súa casa en Studio City despois de pelexar cun coiote. O incidente traumatizou a Cyrus até o punto de que ó final da súa xira, Cyrus decidiu un estilo de vegano e dende entón continuou a promovelo.
Dúas semanas despois, Cyrus sufriu unha reacción alérxica ó antibiótico cefalexina, prescrito para tratar unha infección sinusítica, o que provocou a súa hospitalización en Kansas City. Malia que algunhas datas tiveron que ser reprogramadas, a xira continuou días despois.

Ó tempo que colaborou con The Flaming Lips no remake de ''Sgt. Pepper's Lonely Hearts Club Band* de The Beatles, Cyrus comezou a traballar con Wayne Coyne no seu quinto álbum de estudio. Afirmou que estaba tomando o seu tempo para enfocarse na música e que o álbum non sería lanzado até que sentise que estaba listo. Coyne comparou o seu material en colaboración con Cyrus ós catálogos de Pink Floyd e Portishead, e describiu o seu son como "unha versión un pouco máis sabia, máis triste e máis verdadeira" respecto da versión pop de Cyrus. Durante a maior parte do tempo que estivo gravando o álbum mantivo unha relación romántica co actor Patrick Schwarzenegger. Cyrus tamén traballou nos filmes *The Night Before* (2015) e *A Very Murray Christmas* (2015) durante este período; ámbolos dous papeis foron cameos. Saíron á luz publicacións en 2015 que suxerían que Cyrus estaba a traballar en dous álbums de xeito simultáneo, un dos cales esperaba poder lanzalo sen custo. Isto foi confirmado polo seu representante, que afirmou que estaba disposta a finalizar o seu contrato con RCA Records se se negaban a deixarlle lanzar un álbum de balde. Inmediatamente despois da actuación, Cyrus aunciou que o seu quinto álbum, *Miley Cyrus & Her Dead Petz* (2015), estaba dispoñible de balde a través de SoundCloud. con elementos de pop psicodélico, rock psicodélico, e pop alternativo.

### 2016–2017: *The Voice* e *Younger Now* 
En 2016, despois da estrea do seu quinto álbum de estudio o ano anterior, Cyrus comezou a traballar no seu seguinte álbum. Foi conselleira durante a décima tempada do concurso televisivo de canto *The Voice*. Logo de meses de especulación, confirmouse en marzo de 2016 que Cyrus retomou a súa relación con Liam Hemsworth. Ese mesmo mes, anunciouse que Cyrus asinou como adestradora para a décimo primeira tempada de *The Voice* en substitución de Gwen Stefani; Cyrus é a xurado máis nova en aparecer en calquera das tempadas do programa. En setembro de 2016, Cyrus protagonizou *Crisis in Six Scenes*, unha serie de televisión de Woody Allen creada para Amazon Studios. Interpreta o papel dunha activista radical que provoca o caos nunha casa conservadora dos anos 60 mentres se agocha da policía. O 17 de setembro de 2016, apareceu en *The Tonight Show Starring Jimmy Fallon'', onde cantou a canción de Bob Dylan "Baby, I'm In the Mood for You", unha actuación que Fallon considerou "fantástica". En outubro de 2016, Cyrus confirmou que estaba outra vez comprometida con Liam Hemsworth.

O 11 de maio de 2017, Cyrus lanzou "Malibu" como o sinxelo principal do seu sexto álbum. O sinxelo debutou no No. 64 da lista *Billboard* Hot 100 e chegou ó No. 10 das listas na súa segunda semana. O 9 de xuño, Cyrus lanzou "Inspired" despois de interpretar a canción no concerto benéfico One Love Manchester. Serviu como sinxelo promocional para o seu seguinte álbum. O 8 de agosto, Cyrus anunciou que o seu sexto álbum levaría por título *Younger Now* e que sería estreado o 29 de setembro de 2017. A canción que deu título ó álbum foi estreado como segundo sinxelo o 18 de agosto, e debutou no posto No. 79 na Billboard Hot 100. O 27 de agosto, Cyrus interpretou a canción nos Premios MTV de 2017. O 15 de setembro, interpretou "Malibu", "Younger Now", "See You Again", "Party in the U.S.A." e un cover da canción de Roberta Flack "The First Time Ever I Saw Your Face" para a BBC Radio 1 en Live Lounge. Cyrus volveu ser adestradora na décimo terceira tempada de *The Voice* despois dun hiato dunha tempada. O 5 de outubro de 2017, Cyrus confirmou que regresaría a *The Voice* para a décimo cuarta tempada. O 30 de outubro de 2017, Cyrus dixo que non faría máis xiras nin lanzaría máis sinxelos de *Younger Now* para poder centrarse en *The Voice*.

### 2018: novo álbum 
Antes de que *Younger Now* fose estreado en setembro de 2017, Cyrus expresou que ela xa tiña "dúas cancións profundas para o seguinte [álbum]." Os colaboradores do sétimo álbum de Cyrus inclúen a Mike Will Made It, Mark Ronson e Andrew Wyatt. A súa primeira colaboración con Ronson, "Nothing Breaks Like a Heart", foi estreada o 29 de novembro.

A noite do 11 de novembro de 2018, durante unha rodaxe en Suráfrica, Cyrus interrompeu un longo apagamento nas súas redes sociais por mor da estrea do sétimo álbum de estudio para amosar o fogar que compartía con Hemsworth e que foi queimado no incendio de Woolsey. Nas súas publicacións, expresou a devastación da súa comunidade e confirmou a súa propia seguridade, a do seu prometido e a das súas mascotas, ó tempo que compartía ligazóns entre os seus seguidores para doar tempo, cartos e recursos a grupos e institucións de caridade que loitaban para extinguir os incendios de California de 2018 e axudar ós afectados. Ela era unha dos moitos artistas residentes na área, xunto co actor Gerard Butler ou os músicos Neil Young e Robin Thicke, que perderon os seus fogares no incendio.

## Discografía 
* *Meet Miley Cyrus* (2007)
* *Breakout* (2008)
* ''Can't Be Tamed* (2010)
* *Bangerz* (2013)
* *Miley Cyrus & Her Dead Petz* (2015)
* *Younger Now* (2017)
* *She Is Coming* (2019)
* *Plastic Hearts* (2020)
* *Endless Summer Vacation* (2023)
* *Something Beautiful* (2025)

## Filmografía 
* *Big Fish* (2003)
* *Hannah Montana and Miley Cyrus: Best of Both Worlds Concert* (2008)
* *Bolt* (2008)
* *Hannah Montana: The Movie* (2009)
* *The Last Song* (2010)
* *LOL* (2012)
* *So Undercover* (2012)
* *Miley: The Movement* (2013)
* *The Night Before* (2015)
* *A Very Murray Christmas* (2015)
* *Crisis in Six Scenes* (2016)
* *Guardians of the Galaxy Vol. 2'' (2017)

## Xiras 
* Best of Both Worlds Tour (2007–2008)
* Wonder World Tour (2009)
* Gypsy Heart Tour (2011)
* Bangerz Tour (2014)
* Milky Milky Milk Tour (2015)

## Notas 
## Véxase tamén 
### Bibliografía 
* 
### Ligazóns externas 
* Páxina oficial